K Ú P N A   Z M L U V A

uzatvorená v zmysle ustanovení § 409 a nasl. Obchodného zákonníka č. 513/1991 Zb.
číslo zmluvy v SSD, a.s. (CEZ): 

(Zmluva s predpokladanou hodnotou plnenia do 432 000 EUR)
	Predávajúci:
	Kupujúci:

	
	Stredoslovenská distribučná, a.s.

	
	Pri Rajčianke 2927/8, 010 47 Žilina

	IČO: 
	IČO: 36 442 151

	IČ DPH: 
	IČ DPH: SK 2022187453

	DIČ: 
	DIČ: 2022187453

	číslo účtu (banka): 

	číslo účtu (banka): 2143550551/0200  (VÚB, a.s.)

	IBAN:  
	IBAN: SK44 0200 0000 0021 4355 0551

	SWIFT:   
	SWIFT: SUBASKBX

	
	Obchodný register Okresného súdu Žilina, oddiel: Sa, vložka č.: 10514/L

	zastúpený: 
	zastúpený: 

	zástupca pre veci zmluvné:  
	zástupca pre veci zmluvné:  

	zástupca pre veci technické:  
	zástupca pre veci technické:  


Článok I.

Predmet zmluvy

1.1 Predmetom tejto zmluvy je záväzok predávajúceho dodať kupujúcemu tovar špecifikovaný v čl. II tejto zmluvy a previesť na kupujúceho vlastnícke právo k tovaru a záväzok kupujúceho zaplatiť za dodaný tovar dohodnutú kúpnu cenu.
Článok II.
       Špecifikácia tovaru a ceny

	Tovar
	M.j.
	Množstvo
	Jednotková cena

(EUR/M.j.) 

bez DPH 
	Cena celkom za položku

(EUR bez DPH)

	
	m
	
	
	

	
	m
	
	
	

	
	m
	
	
	

	Spolu
	 
	
	
	


Článok III.

Cenové a dodacie  podmienky

3.1 Zmluvné strany sa dohodli na kúpnej cene tovaru tak, ako je uvedená v čl. II tejto zmluvy.
3.2 Cena tovaru sa dojednáva v mene EURO bez DPH. K cene bude dopočítaná DPH v zmysle platných predpisov v čase dodania predmetu zmluvy.
3.3 Kúpna cena zahŕňa všetky náklady predávajúceho súvisiace s dodaním tovaru kupujúcemu vrátane nákladov na dopravu tovaru do miesta dodania a nákladov na balenie tovaru. Predávajúci je povinný dodať tovar do miesta dodania, ktorým je sklad SSD 9011, P.O. Hviezdoslava 60, Žilina alebo Tr Varín. Tovar bude dodaný na nevratných bubnoch alebo bubnoch bezplatne zapožičaných kupujúcemu na obdobie 12 mesiacov od dodania tovaru.
3.4 Termín dodania tovaru je: najneskôr do 26.02.2027.
3.5 Tovar sa považuje za dodaný kupujúcemu, ak je oprávnenou osobou kupujúceho potvrdený dodací list. Týmto momentom prechádzajú vlastnícke právo a nebezpečenstvo škody na tovare na kupujúceho.

3.6 Predávajúci poskytuje kupujúcemu na dodaný tovar záruku na jeho riadnu kvalitu (t.j. spôsobilosť plne ho užívať na určený účel) v dĺžke trvania xx mesiacov odo dňa jeho dodania kupujúcemu. Postup pri reklamácii tovaru sa riadi ustanoveniami Obchodného zákonníka.

3.7 Kupujúci pre účely svojho účtovníctva vystaví na tovar objednávku, ktorá však nemá vplyv na podmienky dohodnuté v tejto zmluve. Množstvo v objednávke môže byť upravené na základe skutočne dodaného množstva na základe povolenej výrobnej odchýlky.  
3.8 Všetky káble, ktoré sú predmetom tejto zmluvy, budú dodané na bubnoch s priemerom max. 150 cm, ktoré budú nevratné alebo budú zapožičané kupujúcemu bezplatne po dobu 12 mesiacov, ak sa zmluvné strany nedohodnú individuálne na inej dobe, vzájomne odsúhlasenej písomne. Kupujúci je povinný viesť o dodaných bubnoch evidenciu, a v prípade uvoľnenia bubna túto skutočnosť nahlásiť predávajúcemu a to písomne alebo e-mailom. Predávajúci sa zaväzuje odviezť prázdne bubny do 30 dní odo dňa nahlásenia uvoľneného bubna. Doba zapožičania sa ráta odo dňa dodania bubna kupujúcemu do dňa nahlásenia prázdneho bubna predávajúcemu. V prípade, že bubny nebudú kupujúcim uvoľnené do uplynutia dohodnutej doby zapožičania, má predávajúci právo považovať tieto bubny za dodanie tovaru a fakturovať ich kupujúcemu v cenách podľa cenníka bubnov, ktorý tvorí Prílohu č. 1 tejto zmluvy. Dňom daňovej povinnosti pre účely DPH a dňom dodania bubnov je posledný kalendárny deň obdobia, v ktorom uplynula dohodnutá doba ich zapožičania. Vrátenie bubnov po lehote 12 mesiacov môže byť predmetom samostatnej dohody zmluvných strán.
Článok IV.  
Platobné podmienky a zmluvné sankcie

4.1 Kupujúci zaplatí predávajúcemu dohodnutú cenu tovaru, vrátane neuvoľnených bubnov podľa bodu 3.8, na základe vystavenej faktúry predávajúcim. Faktúra bude obsahovať všetky zákonom stanovené náležitosti, číslo objednávky v SAP-e na strane kupujúceho, v opačnom prípade je kupujúci oprávnený vrátiť faktúru na prepracovanie alebo doplnenie, bez následku omeškania s úhradou. Lehota splatnosti začne plynúť dňom doručenia opravenej a úplnej faktúry. 
4.2 Splatnosť faktúry je do 60 dní odo dňa jej vystavenia. Predávajúci je oprávnený vystaviť faktúru po prevzatí tovaru kupujúcim. Zmluvné strany prehlasujú, že dojednaná lehota splatnosti nie je v hrubom nepomere k právam a povinnostiam vyplývajúcim zo záväzkového vzťahu pre predávajúceho a je odôvodnená povahou predmetu plnenia záväzku.
4.3 V prípade omeškania kupujúceho s úhradou faktúry v lehote splatnosti má predávajúci právo požadovať úrok z omeškania vo výške 0,03% z dlžnej sumy za každý deň omeškania.
4.4 V prípade omeškania predávajúceho s plnením svojich povinností je kupujúci oprávnený za každý deň omeškania požadovať zmluvnú pokutu vo výške 0,05% z celkovej kúpnej ceny tovaru. Právom kupujúceho na zaplatenie zmluvnej pokuty nie je ani čiastočne dotknuté jeho právo na náhradu škody.

4.5 Nasledujúce prípady sa považujú za podstatné porušenie zmluvy, ktoré oprávňuje kupujúceho od tejto zmluvy odstúpiť:
a. omeškanie predávajúceho s dodávkou tovaru o viac ako o 14 kalendárnych dní,

b. ak je dodaný tovar v rozpore so špecifikáciou tovaru uvedenou v čl. II tejto zmluvy,

c. ak je dodaný tovar v rozpore s vlastnosťami tovaru, ktoré predávajúci deklaroval pred alebo pri podpise tejto zmluvy,

d. ak je dodaný tovar v rozpore s STN.

4.6 Kupujúci môže odmietnuť prevziať tovar alebo jeho časti, ak má kupujúci pochybnosti, či dodaný tovar spĺňa podmienky a vlastnosti dohodnuté v tejto zmluve. 
Článok V.

Spoločné a záverečné ustanovenia

5.1  Práva a povinnosti zmluvných strán, ktoré nie sú touto zmluvou upravené, sa riadia Všeobecnými obchodnými podmienkami Nákup tovaru, ktoré sú ako príloha č. 2 súčasťou tejto zmluvy. Práva a povinnosti neupravené touto zmluvou ani Všeobecnými obchodnými podmienkami Nákup tovaru sa následne riadia príslušnými ustanoveniami  Obchodného zákonníka v účinnom znení. V prípade rozporu medzi ustanoveniami Všeobecných obchodných podmienok Nákup tovaru a podmienok ustanovených v tejto zmluve, prednosť majú ustanovenia tejto zmluvy.
Zmluvné strany sa dohodli, že právne vzťahy súvisiace s touto zmluvou sa riadia a spravujú právnym poriadkom Slovenskej republiky. Zmluvné strany sa dohodli, že všetky spory vyplývajúce z tejto zmluvy alebo s touto zmluvou súvisiace, vrátane sporov o jej platnosť, výklad, alebo zrušenie budú riešené súdmi Slovenskej republiky.
5.2 Túto zmluvu je možné meniť len formou v poradí očíslovaného písomného dodatku podpísaného oboma  zmluvnými stranami.
   
5.3 Táto zmluva nadobúda platnosť dňom jej podpisu oboma zmluvnými stranami a účinnosť xx.xx.xxxx.
5.4 Písomnosti podľa tejto zmluvy sa doručujú na adresy zmluvných strán uvedené v Obchodnom registri. Ak sa doručuje písomnosť, ktorá v prípade nedoručenia druhej zmluvnej strane je uložená na pošte s odbernou lehotou, počas ktorej sa druhou zmluvnou stranou nevyzdvihne a vráti sa zmluvnej strane, ktorá ju odoslala, má sa za to, že písomnosť bola druhej zmluvnej strane doručená, a to do 3 dní odo dňa jej odoslania zmluvnou stranou.

5.5 Zmluvné strany sa dohodli, že všetky informácie a skutočnosti, ktoré sú uvedené v tejto zmluve alebo ktoré budú kupujúcim poskytnuté na plnenie predmetu tejto zmluvy, tvoria predmet obchodného tajomstva kupujúceho ako ho vymedzuje § 17 Obchodného zákonníka. Zmluvné strany považujú tieto informácie a skutočnosti za dôverné a predávajúci sa zaväzuje, že tieto informácie a skutočnosti neprezradí ani inak nesprístupní tretej osobe bez predchádzajúceho písomného súhlasu kupujúceho, ani ich nepoužije v rozpore s dohodnutým účelom pre svoje potreby. Zmluvné strany berú na vedomie, že zmluvná strana, ktorá poruší ustanovenia tejto zmluvy o ochrane dôverných informácií, je povinná druhej strane nahradiť škodu, ktorá tejto strane dôsledkom porušenia zmluvných povinností vznikla. 
5.6   Predávajúci prehlasuje a svojím podpisom potvrdzuje pravdivosť poskytnutých osobných údajov. Predávajúci prehlasuje a svojím podpisom potvrdzuje, že mu boli podľa čl. 13 Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov (ďalej len "nariadenie") poskytnuté informácie o spracúvaní osobných údajov. Zároveň je informovaný, že osobné údaje uvedené v zmluve bude kupujúci spracúvať na vnútorné administratívne účely, na účely obchodnej komunikácie, vedenia účtovníctva a evidencie pošty a správy registratúry. Informácie o spracúvaní osobných údajov podľa čl. 13 nariadenia sú zároveň dostupné na webovom sídle kupujúceho www.ssd.sk, v časti Ochrana osobných údajov.
5.7 Táto zmluva je vyhotovená v dvoch rovnopisoch rovnakej právnej sily, po jednom pre každú zmluvnú stranu.
5.8 Táto zmluva je určitým a zrozumiteľným prejavom danej, slobodnej a vážnej vôle zmluvných strán, ktoré sú na jej uzavretie plne spôsobilé a s jej obsahom súhlasia.  
5.9 Neoddeliteľnou súčasťou tejto zmluvy je:
Príloha č.1 – Cenník bubnov

Príloha č.2 – Všeobecné obchodné podmienky Nákup tovaru

Príloha č.3 – Osobitné podmienky súvisiace s realizáciou projektov spoločného záujmu
        V         , dňa 






V Žiline, dňa
Predávajúci: 






Kupujúci:


         
.......................................... 


                                          ..........................................

